**REFLEXIE**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Soarta îmi este vicleană,

Mă închide într-o cuşcă...

Eu sunt animal de pradă,

Iar ea animal ce muşcă.

Mă transform în mii de feţe

Şi încerc să scap,

Nu găsesc uşi, nici ferestre

Eu - animal izolat...

Am prins zăbrelele în mâini

Şi gust din aer şi din praf...

Zâmbesc, absurd înnebunesc!

Mă strigă! Eu încep să tac...

Aş da foc într-un colţ la un copac,

Să ardă tot şi noi cu el,

Sufletul în destin evacuat

Să se mistuie, să fie condamnat!

Aş da foc, dar n-am chibrit...

Ş-atunci îmi sterg o lacrimă...

O să rămân aici un timp

Să aştept să mai cresc... eu sau copacul...

A venit soarta cu daruri

Şi îi văd întâia oară chipul,

Încerc să rup gratiile,

Să o sugrum, să sparg zidul.

Dar mă lovesc de mine!

În jur nu-s gratii, doar oglinzi...

Zâmbesc hain în colţul gurii,

Căci în mii de cioburi o să mă sparg!

Suspin! Nu urlu!

Nu e nimic...

Toţi oamenii încet, încet dispar...